Title: _
Author: MPSVaR
Last saved by: agenda0
Company: MPSVR SR

N á v r h

N a r i a d e n i e   v l á d y
S l o v e n s k e j   r e p u b l i k y
z ........,

ktorým sa mení a dopĺňa nariadenie vlády Slovenskej republiky  č. 249/1992 Zb. o platových pomeroch zamestnancov v rozpočtových a v niektorých ďalších organizáciách a orgánoch  v znení neskorších predpisov a nariadenie vlády Slovenskej republiky č. 250/1992 Zb. o platových pomeroch príslušníkov Zboru požiarnej ochrany Slovenskej republiky v znení neskorších predpisov

Vláda Slovenskej republiky podľa § 23 písm. a) zákona č. 143/1992 Zb. o plate a odmene za pracovnú pohotovosť v rozpočtových a v niektorých ďalších organizáciách a orgánoch v znení zákona Národnej rady Slovenskej republiky č. 260/1995 Z. z. a zákona č. 333/1997 Z. z. nariaďuje:

Čl. I

Nariadenie vlády Slovenskej republiky č. 249/1992 Zb. o platových pomeroch zamestnancov v rozpočtových a v niektorých ďalších organizáciách a orgánoch v znení nariadenia vlády Slovenskej republiky č. 636/1992 Zb., nariadenia vlády Slovenskej republiky č. 72/1993 Z. z., nariadenia vlády Slovenskej republiky č. 169/1993 Z. z., zákona Národnej rady Slovenskej republiky č. 66/1994 Z. z., nariadenia vlády Slovenskej republiky č. 279/1994 Z. z., nariadenia vlády Slovenskej  republiky č. 193/1996 Z. z.,  nariadenia vlády Slovenskej republiky č. 121/1997 Z. z., nariadenia vlády Slovenskej republiky č. 157/1998 Z. z. a nariadenia vlády Slovenskej republiky č. 193/2000 Z. z. sa mení a dopĺňa takto:

1. V § 6 ods. 2 písm. b) sa na konci dáva bodkočiarka a pripájajú tieto slová: „rovnako sa postupuje, ak starostlivosť o dieťa vykonával muž,“.

2. V § 7d ods. 2 tabuľka platových taríf znie:

„platová trieda                                                           Sk mesačne

                	1.	3 970
	2.	4 170
	3.	4 490
	4.	4 880
	5.	5 340
	6.	5 820“.

3. V § 7d ods. 2 tabuľka platových taríf podľa bodu 2 sa nahrádza týmto znením:

„platová trieda                                                           Sk mesačne
                	1.	4 090
	2.	4 290
	3.	4 620
	4.	5 020
	5.	5 490
	6.	5 990“.

4. Za § 7d sa vkladajú § 7e a 7f, ktoré znejú:

„§ 7e
Vyrovnanie tarifného platu
(1) Vyrovnanie tarifného platu (ďalej len „vyrovnanie“) za ďalej ustanovených podmienok patrí pedagogickému zamestnancovi
a)	lekárskej fakulty, 
b)	farmaceutickej fakulty, 
c)	fakulty zdravotníctva a sociálnej práce, 
d)	strednej zdravotníckej školy, 
e)	Slovenskej postgraduálnej akadémie medicíny (ďalej len „akadémia“).
 
(2) Pedagogickému zamestnancovi uvedenému v odseku 1 patrí vyrovnanie, ak sa zúčastňuje na poskytovaní zdravotnej starostlivosti na klinike zriadenej v nemocnici, vo fakultnej nemocnici alebo vo fakultnej lekárni, ktoré sú výučbovými základňami týchto fakúlt,^9i) strediskami odbornej praxe^9j) alebo výučbovými základňami akadémie,^9k) v rámci študijného programu fakulty, strednej zdravotníckej školy alebo akadémie. Účasť na poskytovaní zdravotnej starostlivosti je súčasťou výučby študentov príslušnej fakulty, žiakov strednej zdravotníckej školy alebo účastníkov ďalšieho vzdelávania v akadémii, v rozsahu určenom v dohode podľa osobitného predpisu^9l).

(3) Vyrovnanie podľa odseku 1 a 2 patrí pedagogickému zamestnancovi za každú hodinu účasti na poskytovaní zdravotnej starostlivosti v rámci rozpätia 0,38 až  0,73 % z platovej tarify prvého platového stupňa deviatej platovej triedy stupnice platových taríf pre pedagogických zamestnancov. Suma vyrovnania určená podľa predchádzajúcej vety a zaokrúhlená na celé koruny nahor sa určí v dohode podľa odseku 2.

(4) Náklady na vyrovnanie podľa odsekov 2 a 3 vrátane zvýšenia o odvody poistného na zdravotné poistenie,^9m) nemocenské poistenie a dôchodkové zabezpečenie^9n) a príspevku na poistenie v nezamestnanosti^9o) uhradí zamestnávateľovi príslušné zdravotnícke zariadenie, ktoré je výučbovou základňou fakulty, strediskom odbornej praxe strednej zdravotníckej školy alebo výučbovou základňou akadémie.

§ 7f
Vedúcemu zamestnancovi, ktorý riadi podriadených zamestnancov, ktorým sa tarifný plat určuje podľa prílohy č. 2b, 2c alebo 2d, sa tarifný plat určí podľa stupnice platových taríf, ktorá je pre neho výhodnejšia. Rovnako sa postupuje u vedúceho zamestnanca, ktorý je štatutárnym orgánom.“
Poznámka pod čiarou k odkazu 9i, 9j, 9k, 9l, 9m, 9n a 9o znie:
„9i) Zákon č. 172/1990 Zb. v znení neskorších predpisov.
9j) Zákon Národnej rady Slovenskej republiky č. 279/1993 Z. z. v znení neskorších predpisov.
9k) Zákon Národnej rady Slovenskej republiky č. 277/1994 Z. z. v znení neskorších predpisov.
9l) § 56 ods. 5 zákona Národnej rady Slovenskej republiky č. 277/1994 Z. z. v znení zákona č. 80/2000 Z. z.
9m) Zákon Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov.
9n) Zákon Národnej rady Slovenskej republiky č. 274/1994 Z. z. o sociálnej poisťovni v znení neskorších predpisov.
9o) Zákon Národnej rady Slovenskej republiky č. 387/1996 Z. z. o zamestnanosti v znení neskorších predpisov.“.

5. V § 9 ods. 21 sa za slovo „trhom“ vkladajú slová „alebo poisťovníctvom“.

6. Príloha č. 2 nariadenia vlády Slovenskej republiky č. 249/1992 Zb. v znení nariadenia vlády Slovenskej republiky č. 636/1992 Zb., nariadenia vlády Slovenskej republiky č. 72/1993 Z. z., nariadenia vlády Slovenskej republiky č. 279/1994 Z. z., nariadenia vlády Slovenskej republiky č. 193/1996 Z. z., nariadenia vlády Slovenskej republiky č. 121/1997 Z. z., nariadenia vlády Slovenskej republiky č. 157/1998 Z. z. a nariadenia vlády Slovenskej republiky č. 193/2000 Z. z. sa nahrádza prílohou č. 1 k tomuto nariadeniu. 

7. Príloha č. 2a nariadenia vlády Slovenskej republiky č. 249/1992 Zb. v znení nariadenia vlády Slovenskej republiky č. 193/1996 Z. z., nariadenia vlády Slovenskej republiky č. 121/1997 Z. z., nariadenia vlády Slovenskej republiky č. 157/1998 Z. z. a nariadenia vlády Slovenskej republiky č. 193/2000 Z. z. sa nahrádza prílohou č. 2 k tomuto nariadeniu.

8. Príloha č.  2b nariadenia vlády Slovenskej republiky č. 249/1992 Zb. v znení nariadenia vlády Slovenskej republiky č. 193/1996 Z. z., nariadenia vlády Slovenskej republiky č. 121/1997 Z. z., nariadenia vlády Slovenskej republiky č. 157/1998 Z. z. a nariadenia vlády Slovenskej republiky č. 193/2000 Z. z. sa nahrádza prílohou č. 3 k tomuto nariadeniu.

9. Príloha č. 2c nariadenia vlády Slovenskej republiky č. 249/1992 Zb. v znení nariadenia vlády Slovenskej republiky č. 193/1996 Z. z., nariadenia vlády Slovenskej republiky č. 121/1997 Z. z. a nariadenia vlády Slovenskej republiky č. 193/2000 Z. z. sa nahrádza prílohou č. 4 k tomuto nariadeniu.

10. Príloha č. 2d nariadenia vlády Slovenskej republiky č. 249/1992 Zb. v znení nariadenia vlády Slovenskej  republiky č. 121/1997 Z. z., nariadenia vlády Slovenskej  republiky č. 157/1998 Z. z. a článku I. bodu 14 nariadenia vlády Slovenskej republiky č. 193/2000 Z. z. sa nahrádza prílohou č. 5 k tomuto nariadeniu.
11. Príloha č. 2d nariadenia vlády Slovenskej republiky č. 249/1992 Zb. v znení nariadenia vlády Slovenskej  republiky č. 121/1997 Z. z., nariadenia vlády Slovenskej  republiky č. 157/1998 Z. z., nariadenia vlády Slovenskej republiky č. 193/2000 Z. z. a bodu 10 tohto článku sa nahrádza prílohou č. 6 k tomuto nariadeniu.

Čl. II

Nariadenie  vlády Slovenskej republiky č. 250/1992 Zb. o platových pomeroch príslušníkov Zboru požiarnej ochrany Slovenskej republiky  v znení nariadenia vlády Slovenskej republiky č. 637/1992 Zb., nariadenia vlády Slovenskej republiky č. 73/1993 Z. z., nariadenia vlády Slovenskej republiky č. 279/1994 Z. z., nariadenia vlády Slovenskej  republiky č. 193/1996 Z. z., nariadenia vlády Slovenskej republiky č. 121/1997 Z. z., nariadenia vlády Slovenskej  republiky č. 157/1998 Z. z. a nariadenia vlády Slovenskej republiky č. 193/2000 Z. z. sa mení a dopĺňa takto:

1. V § 6 ods. 1 písm. d) sa na konci dáva bodkočiarka a pripájajú tieto slová: „rovnako sa postupuje, ak starostlivosť o dieťa vykonával muž,“. 

2. V § 7a ods. 2 tabuľka platových taríf znie:

„platová trieda                                                           Sk mesačne

                	1.	3 970
	2.	4 170
	3.	4 490
	4.	4 880
	5.	5 340
	6.	5 820“.

3. V § 7a ods. 2 tabuľka platových taríf podľa  bodu 2 sa nahrádza týmto znením:

„platová trieda                                                           Sk mesačne

                 1.          	4 090
	2.	4 290
	3.	4 620
	4.	5 020
	5.	5 490
	6.	5 990“.

4. Za § 7a sa vkladá § 7b, ktorý znie:

„§ 7b
Vedúcemu zamestnancovi, ktorý riadi podriadených zamestnancov, ktorým sa tarifný plat určuje podľa prílohy č. 2b sa tarifný plat určí podľa tejto stupnice platových taríf, ak je pre neho výhodnejšia. Rovnako sa postupuje u vedúceho zamestnanca, ktorý je štatutárnym orgánom.“

5. Príloha č. 2 nariadenia vlády Slovenskej republiky č. 250/1992 Zb. v znení nariadenia vlády Slovenskej republiky č. 637/1992 Zb., nariadenia vlády Slovenskej republiky č. 73/1993 Z. z., nariadenia vlády Slovenskej republiky č. 279/1994 Z. z., nariadenia vlády Slovenskej  republiky č. 193/1996 Z. z., nariadenia vlády Slovenskej republiky č. 121/1997 Z. z., nariadenia vlády Slovenskej republiky č. 157/1998 Z. z. a nariadenia vlády Slovenskej republiky č. 193/2000 Z. z. sa nahrádza prílohou č. 7 k tomuto nariadeniu.

6. Príloha č. 2a nariadenia vlády Slovenskej republiky č. 250/1992 Zb. v znení nariadenia vlády Slovenskej republiky  č. 193/1996 Z. z., nariadenia vlády Slovenskej republiky  č. 121/1997 Z. z., nariadenia vlády Slovenskej republiky č. 157/1998 Z. z. a nariadenia vlády Slovenskej republiky č. 193/2000 Z. z. sa nahrádza prílohou č.  8 k tomuto nariadeniu.

7. Príloha č. 2b nariadenia vlády Slovenskej republiky č. 250/1992 Zb. v znení nariadenia vlády Slovenskej republiky č. 121/1997 Z. z., nariadenia vlády Slovenskej republiky č. 157/1998 Z. z. a článku II. bodu 6 nariadenia vlády Slovenskej republiky č. 193/2000 Z. z. sa nahrádza prílohou č. 9 k tomuto nariadeniu. 

8. Príloha č. 2b nariadenia vlády Slovenskej republiky č. 250/1992 Zb. v znení nariadenia vlády Slovenskej republiky č. 121/1997 Z. z., nariadenia vlády Slovenskej republiky č. 157/1998 Z. z., nariadenia vlády Slovenskej republiky č. 193/2000 Z. z. a bodu 7 tohto článku sa nahrádza prílohou č. 10 k tomuto nariadeniu. 

Čl. III

Ak zamestnávateľ pred účinnosťou tohto nariadenia postupoval v súlade s čl. I bodom 1 a čl. II bodom 1 považuje sa tento postup za postup podľa tohto nariadenia.

Čl. IV

Zamestnancom uvedeným v § 7b nariadenia vlády SR č. 249/1992 Zb. o platových pomeroch zamestnancov v rozpočtových a v niektorých ďalších organizáciách a orgánoch v znení neskorších predpisov sa tarifný plat podľa čl. I bodu 9 poskytne prvýkrát za mesiac jún 2001.

Alternatíva 1
Čl. V

Toto nariadenie nadobúda účinnosť dňom vyhlásenia okrem čl. I bodov 1, 2, 5, 6,  7, 8 a 10 a čl. II bodov 1, 2, 5 až 7, ktoré nadobúdajú účinnosť  1. júla 2001 a čl. I bodov 3, 4 a 11 a čl. II bodov 3, 4 a 8, ktoré nadobúdajú účinnosť 1. septembra 2001.
Alternatíva 2
Čl. V

Zamestnancom uvedeným v § 7a a § 7c nariadenia vlády SR č. 249/1992 Zb. o platových pomeroch zamestnancov v rozpočtových a v niektorých ďalších organizáciách a orgánoch v znení neskorších predpisov patrí tarifný plat podľa prílohy č. 4 k tomuto nariadeniu.

Čl. VI

Toto nariadenie nadobúda účinnosť dňom vyhlásenia okrem čl. I bodov 1, 2, 5, 6,  7, 8 a 10 a čl. II bodov 1, 2, 5 až 7, ktoré nadobúdajú účinnosť  1. júla 2001 a čl. I bodov 3, 4 a 11, čl. II bodov 3, 4 a 8 a čl. V, ktoré nadobúdajú účinnosť 1. septembra 2001.